wickkiey/tamil-wikipedia-markdown huggingface dataset:
# கோரபுழா ஆறு



**கோரபுழா ஆறு** (*Korapuzha*) என்பது **இலத்தூர் ஆறு** என்றும் அழைக்கப்படுகிறது. இது இந்தியாவில் கேரள மாநிலத்தின் கோழிக்கோடு மாவட்டத்தில் பாய்கிறது. கோரபுழா ஆறு நீளமுள்ள ஒரு குறுகிய ஆறாகும். இதனுடைய வடிநிலப் பகுதி சுமார் ஆகும். இது வயனாட்டு மாவட்டத்தில் உள்ள மலைகளில் உருவாகும், அகலாபுழா மற்றும் புன்னூர்புழா ஆகிய இரண்டு நீரோடைகளின் சங்கமத்தால் உருவாகிறது. கோரபுழா எலத்தூரில் அரபிக்கடலில் கலக்கிறது. இந்த ஆறும் இதன் முக்கிய துணைஆறுகளும் அரபிக்கடலுக்கு அருகில் இருப்பதால் அலைகளுடன் காணப்படுகிறது. இதனுடைய கடையோட்டப் பாதையான சுமார் பகுதியில் படகு போக்குவரத்து அதிகமாகக் காணப்படுகிறது. இது மேற்கு கடற்கரை உள்நாட்டு போக்குவரத்து அமைப்பின் ஒரு பகுதியாகும்.  

## கோரப்புழா பாலம்
கோரப்புழா பாலம் 480 மீட்டர் நீளமுடையது. இது கோழிக்கோடு மாவட்டத்தில் மிக நீளமான பாலமாகும். 1940-ல் கட்டப்பட்ட இப்பாலம் 13 இடைவெளிகளைக் கொண்டுள்ளது. இதன் சுற்றுப்புறம் பசுமையான தாவரங்களுடன் புகைப்படம் எடுக்கச் சிறந்த இயற்கைச் சூழல் பகுதியாக உள்ளது.  

கோராபுழா பொதுவாக முந்தைய மலபார் மாவட்டத்தில் வட மலபார் மற்றும் தெற்கு மலபார் இடையே உள்ள *கார்டன் சானிடராக* கருதப்படுகிறது. 20ஆம் நூற்றாண்டு வரை வட மலபாரின் நாயர் பெண்கள் கோரப்புழாவைக் கடந்து தெற்கே செல்வது அல்லது தென் *மலபாரைச்* சேர்ந்த ஒருவரைத் திருமணம் செய்வது தடைசெய்யப்பட்டதாகக் கருதப்பட்டது. இதனை மீறுபவர்கள் புறக்கணிக்கப்பட்டுச் சாதி அடையாளத்தினை இழந்தனர். இதேபோல திய்யா சமூகத்திலும் சில வேறுபாடுகளைக் காணலாம்.
# காஞ்சிரப்புழா (மண்ணார்க்காடு)


**காஞ்சிரப்புழா** ஆறு (Kanjirappuzha (Mannarkkad)) என்பது இந்தியாவின் கேரளாவில் ஓடும் ஒரு ஆறாகும். மண்ணார்க்காட்டில் இருந்து 13 கி. மீ. தொலைவிலும், பாலக்காட்டில் இருந்து 43 கி. மீ. தொலைவிலும் காஞ்சிரப்புழா ஆற்றின் துவக்க இடம் அமைந்துள்ளது. இது தூதப்புழா ஆற்றின் கிளை ஆறுகளில் ஒன்றாகும். *தூதபுழா*, தென்னிந்தியாவின் கேரளாவின் ஓடும் ஆறுகளில் இரண்டாவது நீளமான ஆறான பாரதப்புழா ஆற்றின் முக்கிய துணை ஆறாகும்.  

## தூதத்தபுழா ஆற்றின் பிற துணை ஆறுகள்
- குந்திப்புழா
- அம்பன்கடவு
- துப்பனடிப்புழா

## காஞ்சிரப்புழா அணை
தூதத்தபுழா ஆற்றின் கிளை நதியான காஞ்சிரபுழா ஆற்றின் மீது பாலக்காட்டில் காஞ்சிரபுழா அணைக் கட்டப்பட்டுள்ளது. இதன் அனைத்துப் பக்கங்களும் மலைத்தொடர்களால் சூழப்பட்டுள்ளது. இந்த ஆணை சுமார் 7,000 எக்டேர் நீர்ப்பிடிப்புப் பகுதியைக் கொண்டது. இந்த அணையானது 'வெற்றிலச்சோலா' எனப்படும் அடர்ந்த பசுமையான காடுகளால் சூழப்பட்டுள்ளது. அணையின் அடிப்பகுதியில் உள்ள பூங்கா ஏராளமான பொழுதுபோக்கு அம்சங்களை கொண்டுள்ளது.  

## மேலும் பார்க்கவும்
- பாரதப்புழா - முக்கிய ஆறு
- தூதப்புழா - பாரதப்புழா ஆற்றின் முக்கிய துணை ஆறு
# மனு ஜோசப்


**மனு ஜோசப்** (Manu Joseph) (பிறப்பு 22 ஜூலை 1974) ஒரு இந்திய ஊடகவியலாளர் மற்றும் எழுத்தாளர் ஆவர். இவர் *ஓபன்* இதழின் முன்னாள் ஆசிரியரக இருந்தார்.  

## வாழ்க்கை மற்றும் தொழில்
மனு கேரளாவின் கோட்டயத்தில் பிறந்து, சென்னையில் வளர்ந்தார் . சென்னை லயோலா கல்லூரியின் பட்டதாரியான இவர், சென்னை கிறிஸ்டியன் கல்லூரியில் படிப்பை பாதியில் நிறுத்திவிட்டு, *சொசைட்டி* இதழில் எழுத்தாளராக ஆனார். இவர் தற்போது டெல்லியில் வசித்து வருகிறார். இல் வெளியிடப்பட்டது. இவரது மூன்றாவது புதினம், மிஸ் லைலா: ஆர்ம்ட் அண்ட் டேன்ஜர்அஸ் செப்டெம்பர் 2017இல் வெளியிடப்பட்டது. *மேலும், லவ் கிச்சடி* (2009) திரைப்படத்திற்கும் மனு திரைக்கதை எழுதியுள்ளார்.  

ஜனவரி 2014 இல், மனு *ஓபன்* இதழின் ஆசிரியர் பதவியை ராஜினாமா செய்தார்.  

மனு, 17 டிசம்பர் 2021 அன்று நெட்ப்ளிஸில் வெளியிடப்பட்ட இந்திய ஆங்கில மொழி நகைச்சுவை வலைத் தொடரான 'டிகப்பில்ட்' இன் எழுத்தாளர் ஆவார்.  

## புதினங்கள்

- சீரியஸ் மென் (2010)
- தி இலிசிட் ஹேப்பினஸ் ஆஃப் அதர் பீப்பிள் (2012)
- மிஸ் லைலா: ஆர்ம்ட் அண்ட் டேன்ஜர்அஸ் (2017)

## திரைப்படங்கள் மற்றும் தொடர்கள்

- லவ் கிச்சடி
- சீரியஸ் மென்
- டீக்கபில்டு

## இணைப்புகள்
# முதலாம் அர்செஸ்



இராச்சியத்தின் மன்னர் முதலாம் அர்செஸ் அரண்மனையின் சிதிலங்கள், நிசா நகரம், துருக்மெனிஸ்தான்]]  

**முதலாம் அர்செஸ்** (**Arsaces I**) பாரசீகத்தில் பார்த்தியா இராச்சியத்தை நிறுவியவர் ஆவார். இவர் பார்த்தியப் பேரரசை கிமு 247 முதல் கிமு 217 முடிய 30 ஆண்டுகள் ஆட்சிபுரிந்தவர். இவர் கிரேக்க செலூக்கிய பேரரசை எதிர்த்து போரிட்டு, பாரசீகத்தின் வடக்குப் பகுதிகளை கைப்பற்றி, பார்த்தியா இராச்சியத்தை நிறுவியவர். இவர் சொராட்டிரிய சமயத்தைப் பின்பற்றியவர் ஆவார். இவருக்குப் பின் இவரது மகன இரண்டாம் அர்செஸ் ஆட்சிக்கு வந்தார். இவருக்குப் பின் பார்த்தியா இராச்சியம், பார்த்தியப் பேரரசாக விரிவாக்கம் அடைந்தது.  

## முதலாம் அர்செஸ் நிறுவிய பார்த்தியா இராச்சியத்தின் அமைவிடம்

இராச்சியம் மற்றும் அதனைச் சுற்றியிருந்த பேரரசுகள்]]  
முதலாம் அர்செஸ் நிறுவிய பார்த்தியா இராச்சியத்தின் தெற்கிலும், தென்கிழக்கிலும் கிரேக்க செலூக்கியப் பேரரசு மற்றும் மௌரியப் பேரரசுகளும், மேற்கில் மத்திய தரைக்கடலை ஒட்டி பண்டைய எகிப்தின் தாலமிப் பேரரசும், உரோமைக் குடியரசும் இருந்தன.  

## நாணயம்
முதலாம் அர்செஸ் வெளியிட்ட நாணயத்தின் முன்பக்கத்தில் தம் உருவமும், பின்பக்கத்தில் அமர்ந்த நிலையில் வில் ஏந்திய வீரனின் உருவமும் பொறித்தார். மேலும் நாணயத்தில் கிரேக்க மொழியில் குறிப்புகள் கொண்டிருந்தது.  
## இதனையும் காண்க
- பார்த்தியா
- பார்த்தியப் பேரரசு
# 2022 பெட்ரோபோலிசு வெள்ளம்

பிப்ரவரி 15, 2022 அன்று, பிரேசிலில் உள்ள பெட்ரோபோலிஸ், ரியோ டி ஜெனிரோவில், கடுமையான மழை வெள்ளம் காரணமாக, நகரத்தில் மண் சரிவுகள் மற்றும் பிற சேதங்களை ஏற்படுத்தியது. இந்தப் பேரிடரில் குறைந்தது 171 பேர் உயிரிழந்தனர்.  

## பின்னணி
பெட்ரோபோலிஸ் பிரேசிலில் உள்ள ஒரு பிரபலமான சுற்றுலா நகரமாகும். மேலும், அது விரிவாக்கமடைந்தவுடன், இந்நகரில் வாழ்ந்து வந்த ஏழ்மையான குடியிருப்பாளர்கள் அருகிலுள்ள மலைப்பகுதிகளில் வீடுகள் கட்டி குடியேறத் தொடங்கினர். இதனால் நகரின் இந்தப் பகுதிகளில் காடுகள் அழிந்து, மோசமான வடிகால் வசதி ஏற்பட்டது.பெட்ரோபோலிஸின் உள்ளூர் அதிகாரிகள் 2017 ஆம் ஆண்டில் ஒரு கணக்கெடுப்புக்கு உத்தரவிட்டு மழைப்பொழிவின் போது அழிந்து விடும் அபாயம் கொண்ட 15,240 வீடுகளை அடையாளம் கண்டுள்ளனர். அதிக மழைப்பொழிவு காரணமாக நகரத்தின் சுமார் 18% பகுதி அழிந்துவிடும் அபாயத்தில் உள்ளதாக அறிவித்தனர். இருப்பினும், இந்த அறிக்கையின் மீது நகர நிர்வாகத்தால் நடவடிக்கை எடுக்க முடியவில்லை.  

தேசிய இயற்கைப் பேரிடர் எச்சரிக்கை கண்காணிப்பு மையம் (செமடன்) பிப்ரவரி 15ல் வெள்ளம் ஏற்படுவதற்கு இரண்டு நாட்களுக்கு முன்பு புயலின் அளவு குறித்து எச்சரிக்கை விடுத்தது. நிபுணர்களின் கூற்றுப்படி, இந்த எச்சரிக்கையானது குடியிருப்பாளர்களை வெளியேற்றுவதற்கு அதிகாரிகளைத் தூண்டியிருக்க வேண்டும்.  

## நிகழ்வு

பிப்ரவரி 15, 2022 அன்று, பெட்ரோபோலிஸ் நகரம் வழக்கத்திற்கு மாறாக மூன்று மணி நேரத்திற்குள் 258 மில்லிமீட்டர்கள் (10.2 அங்குலம்) மழையைப் பெற்றது. இது முந்தைய 30 நாட்களைக் காட்டிலும் அதிகமாகும். மேலும் 1932 ஆம் ஆண்டிற்குப் பிறகு நகரம் கண்ட மிக மோசமான மழைப்பொழிவாகும். செமடனின் கூற்றுப்படி, அன்று பதிவான மழையில், 250 மி.மீ (9.8 அங்குலம்) மாலை 4:20 மணி முதல் 7:20 மணி வரை பதிவு செய்யப்பட்டது. பிப்ரவரி மாத காலநிலை இயல்பளவானது 185 மில்லி மீட்டர் (7.3 அங்குலம்) ஆகும். 1932 ஆம் ஆண்டில் காலைநிலை அளவீடுகள் தொடங்கியதிலிருந்து, பெட்ரோபோலிஸின் வரலாற்றில் இது மிகப்பெரிய புயல் ஆகும். இதற்கு முன்பு பெய்த மிகப்பெரிய மழையின் அளவானது 24 மணி நேரத்தில் ஆகஸ்ட் 20, 1952 அன்று பெய்த மழையேயாகும். அம்மழையின் அளவானது 168.2 மி.மீ (6.62 அங்குலம்) ஆகும்.  

அதிக அளவு மழைப்பொழிவு நகருக்குள் வெள்ளப்பெருக்கை ஏற்படுத்தியது, மேலும் மலைப்பகுதியை சீர்குலைத்து, சேற்றுச்சரிவுகளை ஏற்படுத்தியது. நிலச்சரிவுகளால் மகிழுந்துகள் மற்றும் வீடுகள் இழுத்துச் செல்லப்படுவதைக் காட்டும் பேரழிவின் காணொலிகள் சமூக ஊடகங்களில் பரவலாகப் பகிரப்பட்டன. இதுவரை 171 பேர் உயிரிழந்துள்ளனர்.  

## எதிர்வினைகள்
பெட்ரோபோலிஸ் நகர்மன்றத்தில் மூன்று நாட்கள் துக்கம் அனுசரிக்கப்பட்டது.  

ரியோ டி ஜெனிரோ மாகாணத்தின் கவர்னர் கிளாடியோ காஸ்ட்ரோ, நிலைமையை ஒரு போர் மண்டலத்துடன் ஒப்பிட்டார்: "நிலைமை கிட்டத்தட்ட போர் போன்றது. . . மகிழுந்துகள் கம்பங்களில் தொங்கின, கவிழ்ந்தன, நிறைய சேறும் தண்ணீரும் இன்னும் இருக்கிறது."  

வெள்ளம் ஏற்பட்ட நேரத்தில் உருசியா மற்றும் அங்கேரிக்கு அரசரீதியான பயணத்தில் இருந்த ஜனாதிபதி ஜெய்ர் போல்சனாரோ, நகரத்திற்கு கூட்டுப்பொறுப்புணர்வை வெளிப்படுத்தினார். போல்சனாரோ பிரேசிலுக்குத் திரும்பும்போது பெட்ரோபோலிசுக்குச் செல்வார் என்பது பின்னர் உறுதிப்படுத்தப்பட்டது. பிரேசிலிய மத்திய அரசும் நகரத்திற்கு R$2.3 மில்லியன் தருவதாக அறிவித்தது.  

மருத்துவ வளங்களை வழங்குவதன் மூலம் நிலைமையைச் சமாளிக்க உதவுவதாக சுகாதார அமைச்சு தெரிவித்துள்ளது. 13 அடிப்படை சுகாதாரப் பிரிவுகளும் ஒரு அவசர சிகிச்சைப் பிரிவும் வெள்ளத்தால் சேதமடைந்துள்ளதாகவும் அவர்கள் தெரிவித்தனர்.
# ஐ.நா. உருசிய மொழி நாள்

__NOTOC__  

**ஐநா உருசிய மொழி நாள்** (*UN Russian Language Day*, ) என்பது ஆண்டுதோறும் சூன் 6 அன்று கொண்டாடப்படும் ஒரு நிகழ்வு ஆகும். இந்நிகழ்வு 2010 ஆம் ஆண்டில் ஐக்கிய நாடுகள் கல்வி, அறிவியல், பண்பாட்டு நிறுவனத்தினால் (யுனெசுக்கோ) அறிமுகப்படுத்தப்பட்டது. நவீன உருசிய மொழியின் தந்தை என அழைக்கப்படும் உருசியக் கவிஞர் அலெக்சாந்தர் பூசுக்கினின் பிறந்தநாளை நினைவு கூரும் முகமாக ஐநா உருசிய மொழி நாள் அறிவிக்கப்பட்டது.
# ஐ.நா. அரபு மொழி நாள்


**ஐ.நா. அரபு மொழி நாள்** (*UN Arabic Language Day*) ஆண்டுதோறும் டிசம்பர் மாதம் 18 ஆம் தேதியன்று அனுசரிக்கப்படுகிறது. ஐநாவின் கல்வி, அறிவியல் மற்றும் கலாச்சார அமைப்பு 2010 ஆம் ஆண்டில் பன்மொழி மற்றும் கலாச்சார பன்முகத்தன்மையைக் கொண்டாடுவதற்கும் அத்துடன் நிறுவனம் முழுவதும் அதன் ஆறு அதிகாரப்பூர்வ அலுவல் மொழிகளையும் சமமாகப் பயன்படுத்துவதை ஊக்குவிப்பதற்காகவும் இந்த நிகழ்வு தொடங்கப்பட்டது. 1973 ஆம் ஆண்டில் ஐநாவின் பொதுச் சபை அரபு மொழியை அதிகாரப்பூர்வ ஐ.நா. மொழியாக அங்கீகரித்த நாள் என்பதால் டிசம்பர் 18 ஆம் தேதியை ஐ.நா. அரபு மொழி நாளாகத் தேர்ந்தெடுத்தது.
# வரட்டாறு (கேரளா)

**வரட்டாறு** (*Varattar River*) என்பது இந்தியாவின் கேரள மாநிலத்தில் ஓடும் ஒரு ஆறு ஆகும். இது கல்பாத்திப்புழா ஆற்றின் கிளை ஆறுகளில் ஒன்றாகும். கல்பாத்திபுழா கேரளாவின் இரண்டாவது நீளமான ஆறான பாரதப்புழா ஆற்றின் முக்கிய துணை நதிகளில் ஒன்றாகும்.  

## மேலும் பார்க்கவும்

- பாரதப்புழா ஆறு - முக்கிய ஆறு
- கல்பாத்திபுழா - பாரதப்புழா ஆற்றின் முக்கிய கிளை ஆறுகளில் ஒன்று

### கல்பாத்திபுழா ஆற்றின் பிற துணை ஆறுகள்

- கோரையாறு
- வாளையார்
- மலம்புழா ஆறு
# வாளையாறு


**வாளையாறு** (*Walayar River*)(வெள்ளியார் ஆறு அல்லது வள்ளியார் ஆறு என்றும் அழைக்கப்படுகிறது) என்பது தென்னிந்திய மாநிலமான கேரளாவில் ஓடும் ஒரு ஆறு ஆகும். இது கல்பாத்திப்புழா ஆற்றின் கிளை ஆறுகளில் ஒன்றாகும். கல்பாத்திபுழா, கேரளாவின் இரண்டாவது நீளமான ஆறான பாரதப்புழா ஆற்றின் முக்கிய துணை ஆறுகளில் ஒன்றாகும். இந்த ஆற்றின் குறுக்கே வாலையாறு அணை கட்டப்பட்டுள்ளது. இந்த அணை 1964-3 கட்டி முடிக்கப்பட்டு 1964 பயன்பாட்டிற்குத் திறக்கப்பட்டது. இந்த ஆற்றுக்கு அருகே உள்ள பள்ளத்தாக்கு குழந்தைகள் விளையாடும் பகுதியுடன் கூடிய தோட்டத்தினை கொண்டது.  

## மேலும் பார்க்கவும்

- பாரதப்புழா - முக்கிய ஆறு
- கல்பாத்திபுழா - பாரதப்புழா ஆற்றின் முக்கிய கிளை ஆறுகளில் ஒன்று

### கல்பாத்திபுழா ஆற்றின் பிற துணை ஆறுகள்

- கோரையாறு
- வரட்டாறு
- மலம்புழா ஆறு
# குறுமாலி ஆறு



**குறுமாலி ஆறு** (*Kurumali River*) என்பது தென்னிந்திய மாநிலமான கேரளாவின் திருச்சூர் மாவட்டத்தில் ஓடும் கருவண்ணூர் ஆற்றின் முக்கிய கிளை ஆறாகும். இது திருச்சூர் மாவட்டத்தில் உள்ள சிம்மோனி வனவிலங்கு சரணாலயத்தில் மேற்குத் தொடர்ச்சி மலையில் உருவாகிறது.  

## ஆற்றோட்டம்
திருச்சூர் மாவட்டத்தில் உள்ள சிம்மனி வனவிலங்கு சரணாலயத்தில் மேற்குத் தொடர்ச்சி மலையின் சரிவுகளில் குருமலி ஆறு உருவாகிறது. குறுமாலி ஆற்றின் குறுக்கே சிம்மனி அணை கட்டப்பட்டுள்ளது. முப்ளி ஆறு கரிகுளத்தில் குறுமாலி ஆற்றில் கலக்கிறது. இதன் பின்னர் பாலப்பள்ளி, வெட்டிங்கபடம், வரந்தரப்பள்ளி, வெள்ளாரம்படம், முப்ளியம், பந்தல்லூர், நெல்லை, நந்திக்கரை, புதுக்காடு மற்றும் செருவயல் ஆகிய நகரங்களைக் கடந்து இந்த ஆறு செல்கிறது. மேலும் கீழடியில் குறுமாலி ஆறு மணலி ஆற்றுடன் ஆராட்டுப்புழாவில் இணைந்து கருவண்ணூர் ஆற்றை உருவாக்குகிறது.  

## மேலும் பார்க்கவும்

- செருவல் &#x2013; ஆற்றின் கரையில் உள்ள கிராமம்
- சிம்மோனி அணை &#x2013; கேரளாவின் முக்கிய நீர்ப்பாசன அணைகளில் ஒன்று.
# சலாமிஸ் தீவு


**சலாமிஸ்** (*Salamis Island*, ; , ) என்பது சரோனிக் வளைகுடாவில் உள்ள மிகப்பெரிய கிரேக்க தீவு ஆகும். இது பைரேயஸ் கடற்கரையிலிருந்து இரண்டு கிலோமீட்டர் (ஒரு கடல் மைல்) மற்றும் நடு ஏதென்சுக்கு மேற்கே 16 கி.மீ. (8+1⁄2 nmi) தொலைவில் உள்ளது. இதன் முக்கிய நகரமான, சலாமினா, சரோனிக் வளைகுடாவில், சலாமிஸ் விரிகுடாவில் பிறையின் மேற்கு நோக்கிய மையப்பகுதியில் அமைந்துள்ளது. தீவின் கிழக்குப் பகுதியில் அதன் முக்கிய துறைமுகமான பலூக்கியா உள்ளது. இது ஏதென்ஸ் துறைமுகமான பைரேயசுக்கு அடுத்தபடியாக கிரீஸில் அளவில் இரண்டாவதாக உள்ளது.  

## நிலவியல்

சலாமிஸ் பரப்பளவைக் கொண்டுள்ளது. இதன் மிக உயரமான இடம் கொண்ட மவ்ரோவூனி ஆகும் . சலாமிஸ் தீவின் பெரும் பகுதி பாறைகள் மற்றும் மலைகள் நிறைந்தது. தீவின் தெற்குப் பகுதியில் ஒரு பைன் காடு அமைந்துள்ளது. இது மேற்கு அட்டிகாவில் அசாதாரணமானது. துரதிர்ஷ்டவசமாக, இந்த காடு அடிக்கடி தீக்கு இரையாகிறது. தீவின் உட்பகுதியில் வசிப்பவர்கள் முக்கியமாக வேளாண் துறை சார்ந்தவர்களாக உள்ளனர். சலாமிசின் பெரும்பான்மையான மக்கள் கடல்சார் தொழில்களில் (மீன்பிடித்தல், படகுகள், கப்பல் கட்டும் தளங்கள்) ஈடுபடுகின்றனர் அல்லது ஏதென்சுக்கு வேலைக்குச் செல்கிறார்கள். கடல்சார் தொழிலானது தீவின் வடகிழக்கு கடற்கரையில் பலூக்கியா துறைமுகத்தில் (Παλούκια) முக்கியமாக உள்ளது. அங்கு கிரேக்கத்தின் பிரதான நிலப்பகுதிக்கான படகு சேவைகள் உள்ளன. மேலும் ஆம்பெலக்கியாவின் கப்பல்துறையானது கினோசோரா தீபகற்பத்தின் வடக்குப் பகுதியில் அமைந்துள்ளது.  

ஏதென்ஸ் நிலப்பரப்பில் இருந்து விடுமுறை மற்றும் வார இறுதி நாட்களில் சலாமிஸ் தீவுக்கு சுற்றுலா பயணிகள் வருகின்றனர். சுற்றுலாவின் உச்ச பருவத்தில் இதில் வாழும் மக்கள் தொகையானது 300,000 ஆக உயர்கிறது. என்றாலும் இதில் வாழும் நிரந்தர குடிமக்களின் எண்ணிக்கை 31,000 ஆகும்.
# ஆர்ட்டெமிசியம் சமர்


**ஆர்ட்டெமிசியம்** அல்லது **ஆர்ட்டெமிஷன்** சமர் (*Battle of Artemisium*) என்பது கிரேக்கத்தின் மீதான பாரசீகத்தின் இரண்டாவது படையெடுப்பின் போது மூன்று நாட்கள் நடந்த கடற்படை போர்த் தொடராகும். கிமு 480 ஆகத்து அல்லது செப்டம்பரில், யூபோயா கடற்கரையில் தெர்மோபைலே தரைப் போருடன் ஒரே நேரத்தில் இந்த இரண்டு போர்களும் நடந்தன. இப்போரானது எசுபார்த்தா, ஏதென்ஸ், கொரிந்து மற்றும் பிற கிரேக்க நகர அரசுகளின் கூட்டணிக்கும், செர்கஸ் தலைமையிலான பாரசீகப் பேரரசுக்கும் இடையே நடந்தது.  

பாரசீகப் படையெடுப்பானது கிரேக்கத்தின் மீதான முதல் பாரசீக படையெடுப்பின் தோல்விக்கு பிறகான தாமதமான எதிர்வினையாகும். அப்போரானது மராத்தான் போரில் ஏதெனியன் வெற்றியால் முடிவுக்கு வந்தது. அதற்கு பலிவாங்கும் நோக்கத்துடன் மன்னர் செர்கஸ் பெருமளவில் இராணுவத்தையும் கடற்படையையும் திரட்டி, கிரேக்கம் முழுவதையும் கைப்பற்றத் தொடங்கினார். ஏதெனியன் தளபதி தெமிஸ்ட்டோக்ளீஸ், நேச நாட்டு கிரேக்கர்களின் படைகளைக் கொண்டு தெர்மோபைலேயின் வழியே தரைப்போரில் பாரசீகப் படையின் முன்னேற்றத்தைத் தடுக்கவும், அதே நேரத்தில் ஆர்ட்டிமீசியம் நிரிணையில் பாரசீக கடற்படையைத் தடுக்கவும் முன்மொழிந்தனர். பாரசீகர்களின் வருகையை எதிர்நோக்கி 271 கப்பல்களைக் கொண்ட நேச நாட்டு கடற்படை இவ்வாறு அனுப்பப்பட்டது.  

கோடையின் இறுதியில் ஆர்ட்டெமிசியத்தை நெருங்கியது பாரசீகப்படை. மக்னீசியா கடலோரப் பகுதியில் சூறாவளி ஒன்றில் சிக்கி, அவர்களின் 1200 கப்பல்களில் மூன்றில் ஒரு பங்கை இழந்தது. ஆர்ட்டெமிசியத்திற்கு வந்த பிறகு, கிரேக்கர்களை சிக்க வைக்கும் முயற்சியில் பாரசீகர்கள் 200 கப்பல்களை யூபோயா கடற்கரையை சுற்றி அனுப்பினர், ஆனால் இவை மற்றொரு புயலில் சிக்கி கப்பல்கள் உடைந்தன. போரின் முக்கிய நடவடிக்கையாக இரண்டு நாட்கள் சிறிய சண்டைகள் நடந்தன. இரு தரப்பினரும் நாள் முழுவதும் சண்டையிட்டனர், தோராயமாக சமமான இழப்புகள் ஏற்பட்டன. இருப்பினும், எண்ணிக்கையில் சிறியதான நேச நாட்டு கடற்படையால் இழப்புகளை தாங்க முடியவில்லை.  

அச்சமயத்தில், தெர்மோபைலேயில் நேச நாட்டு தரைப்படை தோற்கடிக்கப்பட்ட செய்தி நேச நாடுகளுக்கு வந்தடைந்தது. மேலும் பாரசீகப் படைகள் தெற்கே ஏதென்சை நோக்கி சென்று கொண்டிருக்கின்றன என்ற செய்தியும் வந்தடைந்தது. கிரேக்கர்களின் உத்தியில் தெர்மோபைலே மற்றும் ஆர்ட்டெமிசியம் என இரண்டையும் தக்க வைத்திருக்க வேண்டியிருந்தது. மேலும் கடற்போரில் கிரேக்கர்களுக்கு ஏற்பட்ட இழப்புகளைக் கருத்தில் கொண்டு, நேச நாடுகளின் எஞ்சிய கடற்படையுடன் சலாமிசுக்கு விரைந்து திரும்ப முடிவு செய்தனர். பாரசீகர்கள் ஃபோசிஸ், பின்னர் போயோட்டியாவைக் கைப்பற்றி அவற்றை தங்கள் கட்டுப்பாட்டில் கொண்டுவந்தனர். இறுதியாக அட்டிகாவிற்குள் நுழைந்தனர். ஏதென்சை நோக்கி பாரசீக படைகள் வருவதை உணர்ந்து அதன் மக்கள் அங்கிருந்து முன்னதாகவே வெளியேறி இருந்தனர். இந்நிலையில் பாரசீகர்கள் மக்கள் இல்லாத ஏதென்சைக் கைப்பற்றி அதை அழித்தனர். இருப்பினும், கிரேக்க நேச நாட்டுக் கடற்படையை முழுமையாக வெற்றிகொள்வதை நோக்கமாக கொண்டு வந்த, பாரசீகர்கள் பின்னர் கிமு 480 இன் பிற்பகுதியில் சலாமிஸ் போரில் தோற்கடிக்கப்பட்டனர். ஐரோப்பாவில் சிக்கிவிடுவோம் என்ற பயத்தில், செர்க்செஸ் தனது இராணுவத்தின் பெரும்பகுதியை ஆசியாவிற்கு திரும்பப் பெற்றார். கிரேக்கத்தை வெற்றி கொள்ளும் பணியை தளபதி மார்டோனியசிடம் ஒப்படைத்து திரும்பினார். இருப்பினும், அடுத்த ஆண்டு, பிளாட்டேயா போரில் கிரேக்க நேச நாட்டு இராணுவம் பாரசீகர்களை முழுமையாக தோற்கடித்தது, இதன் மூலம் பாரசீக படையெடுப்பு முடிவுக்கு வந்தது.
# பாசுபீன்-போரேன்


**பாசுபீன்-போரேன்கள்** (*Phosphine-boranes*) என்பவை R<sub>3</sub>-nHnPBH<sub>3</sub> என்ற பொதுவாய்ப்பாட்டால் விவரிக்கப்படும் கரிமபாசுபரசு சேர்மங்களாகும். இவை கரிம பாசுபீனும் (R3-nHnPBH3) போரேனும் (BH<sub>3</sub>) வினைபுரிவதால் தோன்றும் வழிப்பெறுதிகளாகும். இவை பொதுவாக நிறமற்றதாக அல்லது வெள்ளை நிறங்கொண்ட திண்மப் பொருள்களாகும். இந்த சேர்க்கைப் பொருள்கள் காற்றில் நிலையாக இருப்பதால், இவை தாய் கரிமபாசுபீனின் பாதுகாக்கப்பட்ட வடிவத்தைக் குறிக்கின்றன.  
## தயாரிப்பு
மூலப்பாசுபீனுடன் போரேனைக் கொடுக்கும் மூலப்பொருள்கள் வினைபுரிவதால் பாசுபீன்-போரேன்கள் உருவாகின்றன.  
:PR<sub>3-n</sub>H<sub>n</sub> + BH<sub>3</sub> → R<sub>3-n</sub>H<sub>n</sub>PBH<sub>3</sub>  
போரேன் கரைசல்கள் விலை உயர்ந்தவை அல்லது ஆபத்தானவை என்பதால், போரேன் பெரும்பாலும் தளத்திலேயே உருவாக்கப்படுகிறது, எ.கா: அயோடினுடன் போரோ ஐதரைடை சேர்த்து ஆக்சிசனேற்றம் செய்வதன் மூலம் போரேன் தயாரிக்கப்படுகிறது.  

பாசுபீனை விடுவிப்பதற்கான நிலையை பெரும்பாலும் மூன்றாம் நிலை அமீனுடன் சேர்த்து சூடாக்குவதன் மூலம் அடையப்படுகிறது:  
:R<sub>3-n</sub>H<sub>n</sub>PBH<sub>3</sub> + R'<sub>3</sub>N → R'<sub>3</sub>NBH<sub>3</sub> + R<sub>3-n</sub>H<sub>n</sub>P
# கருவண்ணூர் ஆறு


**கருவண்ணூர் ஆறு** (*Karuvannur River*) என்பது தென்னிந்தியாவில்கேரளாவின் திருச்சூர் மாவட்டத்தில் ஓடும் நான்காவது பெரிய ஆறு ஆகும். குருமாலி ஆறு, மணலி ஆறும் இணைந்து கருவண்ணூர் ஆறாகப் பாய்கின்றது.  

## ஆற்றோட்டம்
மணலி ஆறு மற்றும் குருமாலி ஆறு ஆகிய இரு ஆறுகளின் சங்கமத்தால் ஆறட்டுப்புழாவில் இந்த ஆறு உருவாகிறது. பின்னர் கருவண்ணூர் ஆறு கோலே சதுப்புநிலங்களுக்கிடையே பாய்கிறது. இந்த ஆறு திருச்சூர் கோலே சதுப்புநிலங்களை இரண்டு பகுதிகளாகப் பிரிக்கிறது. வடக்கில் 8,072 ஹெக்டேர் பரப்பளவு கொண்ட வடக் கோல் என்றும், தெற்கில் 2,115 ஹெக்டேர் பரப்பளவு தென்கோல் என்றும் இப்பகுதிகள் அழைக்கப்படுகின்றன. கருவண்ணூர் ஆறு மேற்கு நோக்கிப் பாய்ந்து இரண்டாகப் பிரிகிறது. ஒன்று திருச்சூர் மாவட்டத்தில் உள்ள கோனோலி கால்வாயில் சேர்ந்து எனமக்கல் ஏரியிலும் மற்றொன்று பெரியாற்றிலும் கலக்கிறது. இந்த ஆறு 48 கிலோமீட்டர் நீளமும் 1,054 கி.மீ. <sup>2</sup> நிலப் பரப்பையும் கொண்டுள்ளது. திருச்சூர் மாவட்டத்தில் உள்ள பல ஊராட்சிப் பகுதிகள் இந்த ஆற்றிலிருந்து குடிநீர் பெறுகின்றன.  

## விலங்கினங்கள் மற்றும் தாவரங்கள்
கடந்த 150 ஆண்டுகளாக அழிந்து வரும் இனமாகக் கருதப்பட்ட புழுக்கூரி மீன் கடந்த 2014-ம் ஆண்டு சாவர அரசு கல்லூரி விலங்கியல் துறை உதவிப் பேராசிரியர் மேத்யூஸ் பிளாமூட்டில் என்பவரால் இந்த ஆற்றில் கண்டுபிடிக்கப்பட்டது.
# புழக்கல் ஆறு


**புழக்கல் ஆறு** (*Puzhakkal River*) என்பது இந்தியாவின் கேரள மாநிலத்தின் திருச்சூர் மாவட்டத்தில் மேற்கு நோக்கி பாயும் ஆறு ஆகும். இது கிள்ளன்னூர் மலையிலிருந்து உருவாகி திருச்சூர் கோலே சதுப்புநிலத்தில் வடிகிறது. இந்த ஆற்றின் மொத்த நீளம் 29 கிலோ மீட்டரும் வடிநிலப்பரப்பு 234 கி.மீ. <sup>2</sup> ஆகும். இந்த ஆற்றின் முக்கிய துணை ஆறுகளாக பரத்தோடு, நடுத்தோடு, பூமலத்தாடு மற்றும் கட்டச்சிற்றோடு உள்ளன.
# இளம் இந்தியர் சங்கம்

**அபிநவ பாரத சங்கம்** (**Abhinav Bharat Society**), இந்திய விடுதலைப் போராட்டத்தின் போது இளைநர்களைக் கொண்ட இரகசியமாக இயங்கிய இந்த சங்கத்தை நாசிக் நகரத்தில், 1904-ஆம் ஆண்டில் நிறுவியவர்கள் விநாயக் தாமோதர் சாவர்க்கரும் மற்றும் அவரது அண்ணன் கணேஷ் தாமோதர் சாவர்க்கர் ஆவார்.  

விநாயக் தாமோதர் சாவர்க்கர் புனே நகரத்தில் உள்ள பெர்க்குசன் கல்லூரியில் படிக்கும் போது, நாசிக் நகரத்தில், இந்திய விடுதலை இயக்கத்திற்கு ஆதரவு தர வேண்டி *நண்பர் குழாம்* எனும் பெயரில் இளைஞர்கள் கொண்ட இரகசியச் சங்கத்தினை நிறுவினார். இந்த இரகசிய சங்கம், பல்வேறு பகுதிகளில் கிளைகளைக் கொண்ட பல நூறு புரட்சியாளர்கள் மற்றும் அரசியல் ஆர்வலர்களை உள்ளடக்கியதாக வளர்ந்தது. சாவர்க்கர் சட்டப்படிப்பு சட்டம் படிக்கச் இலண்டன் சென்ற பிறகும், இலண்டன் நகரத்தில் இந்திய இல்லத்தை மையமாகக் கொண்டு இந்த இரகசிய சங்கம் வளர்ந்தது. இந்த இரகசியச் சங்கம் கடும் போக்கு கொண்ட பிரித்தானிய இந்தியாவின் சில அதிகாரிகளை படுகொலை செய்தது. அதன் பிறகு சாவர்க்கர் சகோதரர்கள் குற்றவாளிகள் என அறிவிக்கப்பட்டு சிறையில் அடைக்கப்பட்டனர். இந்திய விடுதலைக்குப் பிறகு இச்சங்கம் 1952-ஆம் ஆண்டில் முறையாக கலைக்கப்பட்டது.  

## செயல்பாடுகள்
1 சூலை 1909 அன்று மாலை, இளம் இந்தியர் சங்கத்தின் உறுப்பினரான மதன்லால் திங்கரா எனும் இளைஞர் இந்திய அரசின் செயலாளரின் அரசியல் உதவியாளரான லெப்டினண்ட் கர்னல் வில்லியம் கர்சன்-வில்லியை படுகொலை செய்தார். பின்னர் மதன்லால் திங்ரா கைது செய்யப்பட்டு, விசாரணைக்குப் பின்னர் தூக்கிலிடப்பட்டார். நாசிக் மாவட்ட ஆட்சியரான எம். டி. ஜாக்சனை, இந்த சங்கத்தின் உறுப்பினரான அனந்த் இலக்குமணன் கன்ஹாரே என்பவரால் படுகொலை செய்யப்பட்டார்.  

ஜாக்சன் படுகொலை தொடர்பான விசாரணையில் அபிநவ பாரத் சகம் தொடர்பில் இருந்ததும், அதை வழிநடத்தியதில் சாவர்க்கர் சகோதரர்களின் பங்கும் தெரியவந்தது. விநாயக் சாவர்க்கர் 20 கைத்துப்பாக்கிகளை இலண்டனிலிருந்து இந்தியாவிற்கு அனுப்பியது கண்டுபிடிக்கப்பட்டது. அதில் ஒன்று ஜாக்சன் படுகொலைக்கு பயன்படுத்தப்பட்டது. ஜாக்சன் கொலையில் வீர சாவர்க்கர் மீது குற்றம் சாட்டப்பட்டு, வாழ்நாள் முழுவதும் தண்டனை விதிக்கப்பட்டது. சாவர்க்கர் 1910 இல் அந்தமானில் உள்ள சிற்றறைச் சிறையில் அடைக்கப்பட்டார்.  

## இதனையும் காண்க
- இந்தியா ஹவுஸ் (இலண்டன்)
- இந்திய விடுதலைப் போராட்டத்தில் புரட்சி இயக்கங்கள்
# முத்திரபுழா ஆறு


**முத்திரபுழா ஆறு** (*Muthirapuzha River*) தென்னிந்தியாவின் கேரள மாநிலத்தின் மிக நீளமான நதியான பெரியாற்றின் முக்கிய துணை நதிகளில் ஒன்றாகும். இது கேரளாவின் எர்ணாகுளம் மாவட்டத்தில் உள்ள பூயம்குட்டி - இடமலயாறு பள்ளத்தாக்குக்கு மேலே உள்ள தொலைதூரக் காடுகளில் உருவாகி, குஞ்சித்தண்ணியில் பெரியாற்றுடன் இணைகிறது.  

## மேலும் பார்க்கவும்
- பெரியாறு - முக்கிய ஆறு

## பெரியாற்றின் பிற முக்கிய துணை நதிகள்
- முல்லையறு
- பெரிஞ்சான்குட்டி ஆறு
- இடமலயாறு
# பிளாட்டீயா சமர்


கிரேக்கத்தின் மீதான பாரசீகத்தின் இரண்டாவது படையெடுப்பில் **பிளாட்டீயா சமர்** என்பது இறுதி தரைப் போர் ஆகும். இது கிமு 479 இல் போயோடியாவில் உள்ள பிளாட்டீயா நகருக்கு அருகில் நடந்தது. இப்போரில் கிரேக்க நகர அரசுகள் ( எசுபார்த்தா, ஏதென்சு, கொரிந்த், மெகாரா உட்பட) மற்றும் பாரசீகப் பேரரசான செர்க்செஸ் (கிரேக்கத்தின் போயோடியன்கள், தெசலியர்கள், மாசிடோனியர்கள் ஆகியோரிடன் இணைந்து) தலைமையிலான பாரசீகப் படைகளுக்கு இடையில் நடந்த போர் ஆகும்.  

முந்தைய ஆண்டு, பாரசீக மன்னரின் நேரடி தலைமையில் நடந்த பாரசீக படையெடுப்பில் பாரசீகப் படைகள் தெர்மோபைலே மற்றும் ஆர்ட்டெமிசியம் போர்களில் வெற்றிகளை ஈட்டியது. மேலும் தெசலி, ஃபோசிஸ், போயோட்டியா, யூபோயா, அட்டிகா போன்றவற்றைக் கைப்பற்றியது. இருப்பினும், அதற்கடுத்து நடந்த சலாமிஸ் போரில், நேச நாட்டு கிரேக்கக் கடற்படை சாத்தியமில்லாததாக இருந்தாலும் பெரும் வெற்றியைப் பெற்றது. இது பாரசீகர்கள் பெலோபொன்னீசை வெற்றி கொள்வதைத் தடுத்தது. இதன்பிறகு செர்க்செஸ் தனது இராணுவத்தின் பெரும்பகுதியுடன் பின்வாங்கினார். ஆனால் அடுத்த ஆண்டு கிரேக்கர்களை வெற்றிகொள்ள அவரது தளபதி மார்தோனியசு தலைமையில் ஒரு பெரும்படையை விட்டுச் சென்றார்.  

கி.மு. 479 கோடையில் கிரேக்கர்கள் ஒரு பெரிய படையைத் திரட்டி, பெலோபொன்னெசஸிலிருந்து புறப்பட்டனர். பாரசீகர்கள் போயோட்டியாவிற்கு பின்வாங்கி, பிளாட்டியாவிற்கு அருகில் ஒரு அரண்கள் அமைக்கபட்ட ஒரு முகாமை அமைத்தனர். இருப்பினும், கிரேக்கர்கள் பாரசீக முகாமைச் சுற்றியுள்ள பிரதான குதிரைப்படை தந்திரங்கள் கொண்ட பகுதியில் நுழையாமல் இருந்தனர். இதன் விளைவாக போரில் 11 நாட்கள் தேக்கநிலை ஏற்பட்டது. கிரேக்கப் படைகளுக்கான விநியோக பாதைகள் சீர்குலைந்ததால் அவர்கள் பின்வாங்க முயற்சித்த போது, கிரேக்க போர் வரிசை துண்டு துண்டானது. இதைக்கண்டு கிரேக்கர்கள் முழுவதுமாக பின்வாங்குவதாக நினைத்து, மார்டோனியஸ் தனது படைகளை அவர்களைப் பின்தொடரும்படி கட்டளையிட்டார். ஆனால் கிரேக்கர்கள் (குறிப்பாக எசுபார்டான்கள், டெஜியன்கள், ஏதெனியர்கள்) இலகுரக ஆயுதங்களை ஏந்தி வந்த பாரசீக காலாட் படையை வழிமறித்து படைத்தலைவரான மார்தோனியசைக் கொன்றனர்.  

பாரசீக இராணுவத்தின் பெரும்பகுதி அந்த முகாமில் சிக்கி படுகொலை செய்யப்பட்டது. இந்த இராணுவத்தின் அழிவு மற்றும் பாரசீக கடற்படையின் எஞ்சியவை அதே நாளில் நடந்த மைக்கேல் போரில், முறியடிக்கபட்டு தீர்க்கமாக முடிவுக்கு கொண்டு வரப்பட்டன. பிளாட்டியா மற்றும் மைக்கேல் போர்களுக்குப் பிறகு கிரேக்க கூட்டாளிகள் பாரசீகர்களுக்கு எதிரான வெற்றிகரமான தாக்குதலை மேற்கொண்டு விரட்டியடித்தனர். இது கிரேக்க பாரசீகப் போர்களின் புதிய கட்டத்தைக் குறிக்கும்.
# கணேஷ் தாமோதர் சாவர்க்கர்



**கணேஷ் தாமோதர் சாவர்க்கர்** (**Ganesh Dāmodar Sāvarkar**) (13 சூன் 1879 - 16 மார்ச் 1945) 16 மார்ச் 1945), விநாயக் தாமோதர் சாவர்க்கரின் மூத்த சகோதரரும், இந்திய விடுதலைப் போராட்ட வீரரும் ஆவார். இவர் தனது தம்பி விநாயக் தாமோதர் சாவர்க்கருடன் இணைந்து 1904-ஆம் ஆண்டில் நாசிக் நகரத்தில் இளம் இந்தியர் சங்கத்தை நிறுவினார்.  

27 செப்டம்பர் 1925 அன்று இராஷ்டிரிய சுயம் சேவாக் சங்கத்தை தோற்றுவித்த ஐவரில் கணேஷ் தாமோதர் சாவர்க்கரும் ஒருவர் ஆவார். மற்றவர்கள் விநாயக் தாமோதர் சாவர்க்கர், கேசவ பலிராம் ஹெட்கேவர், பாலகிருஷ்ண சிவராம் மூஞ்சே மற்றும் இலட்சுமன் வாமன் பரஞ்பே ஆவார்.
# குதிரைப்புழா


**குதிரைப்புழா** (*Kuthirappuzha*) என்ற று இந்தியாவின் கேரள மாநிலத்தில் ஓடும் **சாலியாரின்** துணை ஆறாகும் . இந்த ஆறு நிலம்பூருக்கு அருகே வடபுரத்தில் (கேரள மாநில மர தொழிற்சாலைகளுக்குப் பின்னால்) சாலியாறுடன் இணைகிறது. குதிரைப்புழா ஆறு தமிழ்நாட்டின் நீலகிரி மாவட்டத்தில் மேல் பவானி நீர்த்தேக்கத்தின் தென்மேற்கில் உள்ள காடுகளிலிருந்து உருவாகிறது. இது காளிகாவு நகரம் வழியாகப் பாய்ந்து, கூரத்தை அடைந்ததும், (கொட்டப்புழா), குதிரைப்புழாவுடன் இணைகிறது.
# தூலியம்(III) நைட்ரேட்டு



**தூலியம்(III) நைட்ரேட்டு** (*Thulium(III) nitrate*) என்பது Tm(NO<sub>3</sub>)<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். தூலியமும் நைட்ரிக் அமிலமும் சேர்ந்து இந்த உப்பு உருவாகிறது. கரும்-பச்சை நிறப் படிகங்களாக உருவாகும் இது, தண்ணீரில் எளிதில் கரைகிறது. படிக நீரேற்றுகளையும் உருவாக்குகிறது.  

## தயாரிப்பு
தூலியத்துடன் நைட்ரிக் அமிலத்தைச் சேர்த்து வினைபுரியச் செய்வதால் தூலியம்(III) நைட்ரேட்டு உருவாகிறது:  
::  

தூலியம் ஐதராக்சைடுடன் நைட்ரிக் அமிலம் வினைபுரிவதாலும் தூலியம்(III) நைட்ரேட்டு கிடைக்கிறது.  
::  

## இயற்பியல் பண்புகள்
தூலியம்(III) நைட்ரேட்டு கரும்-பச்சை நிறப் படிகங்களாக உருவாகும். நீருறிஞ்சும்.  

Tm(NO<sub>3</sub>)<sub>3</sub>·5H<sub>2</sub>O. என்ற வாய்ப்பாடு கொண்ட படிக நீரேற்றுகளை இது உருவாக்குக்கிறது.  

தண்ணீர் மற்றும் எத்தனாலில் கரையும்.  

## வேதிப் பண்புகள்
மிதமாகச் சூடாக்கும்போது இச்சேர்மமும், இதன் படிக நீரேற்றும் சிதைவடைகின்றன.  
நீரேற்றப்பட்ட துலியம் நைட்ரேட்டு வெப்பத்தால் சிதைந்து TmONO<sub>3</sub> ஆக மாறுகிறது. தொடர்ந்து சூடாக்கும்போது தூலியம் ஆக்சைடாக சிதைகிறது.  

## பயன்
தூலியம்(III) நைட்ரேட்டு ஒரு வினையாக்கியாகப் பயன்படுத்தப்படுகிறது. ஒளியியல் கண்ணாடிகள், மட்பாண்டங்கள், வினையூக்கிகள், மின் கூறுகள் மற்றும் புகைப்பட- ஒளியியல் பொருட்களிலும் பயன்படுத்தப்படுகிறது.
# இட்ரியம் அயோடைடு


**இட்ரியம் அயோடைடு** (*Yttrium iodide*) என்பது YI<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இட்ரியமும் ஐதரயோடிக் அமிலமும் சேர்ந்து இந்த உப்பு உருவாகிறது. நிறமற்ற படிகங்களாக உருவாகும் இது தண்ணீரில் கரையும்.  

## தயாரிப்பு
இட்ரியத்துடன் அயோடினைச் சேர்த்து மந்தவாயுச் சூழலில் சூடுபடுத்தினால் இட்ரியம் அயோடைடு கிடைக்கும்.  
::<chem> 2Y + 3I2 -> 2YI3 </chem>  

இட்ரியம் ஆக்சைடுடன் அமோனியம் அயோடைடு சேர்த்து சூடுபடுத்தினாலும் இட்ரியம் அயோடைடு கிடைக்கும்:  
::<chem> Y2O3 + 6NH4I -> 2YI3 + 6NH3 + 3H2O </chem>  

இட்ரியம் ஆக்சைடு அல்லது இட்ரியம் ஐதராக்சைடை ஐதரயோடிக் அமிலத்துடன் வினைபுரியச் செய்வதன் மூலமும் இட்ரியம் அயோடைடைத் தயாரிக்கலாம்.  

## இயற்பியல் பண்புகள்
இட்ரியம் அயோடைடு நிறமற்ற செதில் போன்ற படிகங்களாக உருவாகிறது. BiI<sub>3</sub> கட்டமைப்பின் வகையை இதன் படிக அமைப்பும் கொண்டிருக்கிறது.  

தண்ணீர் மற்றும் எத்தனாலில் நன்றாக கரைகிறது. ஈரெத்தில் ஈதரில் கரையாது.  

மூன்று மற்றும் அறுநீரேற்றுகளாகவும் இட்ரியம் அயோடைடு தோன்றுகிறது.  

## பயன்
தாழ் வெப்பநிலைகளில் இட்ரியம் பேரியம் தாமிர ஆக்சைடு மீக்கடத்தி வேதிப் பொருட்களை தயாரிக்க உதவும் முன்னோடிச் சேர்மமாக இட்ரியம் அயோடைடு பயன்படுத்தப்படுகிறது.
# போயோட்டியா


**போயோட்டியா** (*Boeotia*, ), சில சமயங்களில் *Boiotia* அல்லது *Beotia* ( , முன்பு **Cadmeis** என அழைக்கப்பட்டது.) என்பது கிரேக்கத்தின் பிராந்திய அலகுகளில் ஒன்றாகும். இது நடு கிரேக்க பிராந்தியத்தின் ஒரு பகுதியாகும். இதன் தலைநகரம் லிவாடியா, பெரிய நகரம் தீப்ஸ் ஆகும்.  

பொயோட்டியா என்பது கிமு 6 ஆம் நூற்றாண்டுக்கு முன்பிருந்தே பண்டைய கிரேக்கத்தின் ஒரு பகுதியாகும்.  

## நிலவியல்

கொரிந்து வளைகுடாவின் கிழக்குப் பகுதியின் வடக்கே போயோட்டியா அமைந்துள்ளது. இது யூபோயா வளைகுடாவில் ஒரு குறுகிய கடற்கரையையும் கொண்டுள்ளது. இது தெற்கில் மெகாரிஸ் (இப்போது மேற்கு அட்டிகா ), தென்கிழக்கில் அட்டிகா, வடகிழக்கில் யூபோயா, வடக்கில் ஓபன்டியன் லோக்ரிஸ் (இப்போது ஃபிதியோடிசின் ஒரு பகுதி), மேற்கில் ஃபோசிஸ் ஆகியவற்றை எல்லையாக கொண்டுள்ளது.  

போயோட்டியாவின் முக்கிய மலைத்தொடர்களாக மேற்கில் பர்னாசஸ் மலை, தென்மேற்கில் எலிகான் மலை, தெற்கில் சித்தாரோன், கிழக்கில் பர்னிதா போன்றவை உள்ளன. இதன் மிக நீளமான ஆறான செபிசஸ், மத்தியப் பகுதியில் பாய்கிறது, அங்கு போயோட்டியாவின் பெரும்பாலான பகுதிகள் கடல்மட்டத்தைவிட தாழ்வான பகுதிகளாக உள்ளன.  

கோபாய்ஸ் ஏரியானது போயோட்டியாவின் மையத்தில் உள்ள ஒரு பெரிய ஏரியாகும். இல்கி ஏரி தீப்ஸ் அருகே உள்ள ஒரு பெரிய ஏரியாகும்.
# கோரி-பாலிங் விதிகள்

**கோரி-பாலிங் விதிகள்** (*Corey-Pauling rules*) என்பவை உயிர் வேதியியலில் புரதங்களின் இரண்டாம் நிலை தன்மையை, குறிப்பாக, CO-NH பெப்டைடு இணைப்பைக் கட்டுப்படுத்தும் மூன்று அடிப்படை அறிக்கைகளின் தொகுப்பாகும். முதன் முதலில் ராபர்ட் கோரி மற்றும் லினசு பாலிங் ஆகியோரால் முன்மொழியப்பட்டது.  

இவ்விதிகள் பின்வருமாறு:  

பெப்டைடு இணைப்பில் உள்ள அணுக்கள் அனைத்தும் ஒரே தளத்தில் உள்ளன.  

ஐதரசன் பிணைப்பில் உள்ள நைட்ரசன், ஐதரசன் மற்றும் ஆக்சிசன் அணுக்கள் தோராயமாக நேர்கோட்டில் இருக்கும்.  

கார்பன்-ஆக்சிசன் மற்றும் நைட்ரசன்-ஐதரசன் குழுக்கள் அனைத்தும் பிணைப்பில் ஈடுபட்டுள்ளன.
# மகேசுவரி (சப்தகன்னியர்)


**மகேசுவரி** என்பவர் இந்து சமயத்தின் சப்தகன்னியர்களுள் இரண்டாவதாக விளங்குபவராவார். பார்வதியின் தோளிலிருந்து தோன்றியவள்.  

இவர் சிவனின் அம்சமாவார். இவர் சிவனைப் போன்று முக்கண்ணும், வெள்ளை நிறத்தை உடையவர் ஆவார். கரங்களில் பாசம், அங்குசம், மணி, திரிசூலம், பரசு என்ற ஐந்து ஆயுதங்களை தரித்தும், காளையை வாகனமாக கொண்டவர்.  

வடகிழக்கு என்று கூறப்படும் ஈசான திசையை நிர்வாகம் செய்பவளாக மகேஸ்வரி கூறப்படுகின்றாள்.  

இவளுடைய காயத்திரி மந்திரம்:  

'ஓம் ச்வேத வர்ணாயை வித்மஹே சூல ஹஸ்தாயை தீமஹி தன்னோ மஹேஸ்வரி ப்ரசோதயாத்’.  

என்று இவளைப் போற்றுகின்றது. இதனால் இவள் வெள்ளை நிறம் உடையவள் என்பதும் சூலத்தை ஆயுதமாகக் கொண்டவள் என்பதும் புலனாகின்றது.
# பஞ்சா வம்சம்

**பஞ்சா வம்சம்** (*Bhanja dynasty*) என்பது குப்தப் பேரரசு ஒரு ஏகாதிபத்திய சக்தியாக எழுவதற்கு முன்பு நவீன ஒடிசாவின் உத்கலப் பகுதியில் தோன்றிய ஒரு பண்டைய வம்சமாகும். இது பண்டைய சூரியவம்ச சத்திரிய பரம்பரையின் வம்சம். இந்தியவியலாளர் ஹெர்மன் குல்கே ஆவணப்படுத்தியபடி, பத்மாவதியின் நாகர்களின் விந்தியதாபி கிளைக்குப் பிறகு, இவர்கள் சத்ருபஞ்சாவை உள்ளடக்கிய ஒடிசாவின் கியோஞ்சர் மாவட்டத்திலிருந்து ஆட்சி செய்தார்கள் என அசன்பட் கல்வெட்டின் மூலம் அறியப்படுகிறது. பின்னர் இவர்கள் பௌமாகர வம்சத்தின் நிலப்பிரப்புகளாக மாறினர்.  

பஞ்சா ஆட்சியாளர்களின் கிளைகள் கீழைக் கங்க வம்சத்தின் ஒருங்கிணைந்த பகுதிகளான கஜபதி இராச்சியத்திற்கு உள்ளூர் நிலப்பிரபுக்களாக மாறியது. இறுதியில் பிரிட்டிசு ஆட்சியின் வருகையுடன் இப்பகுதியின் சமஸ்தானங்களும் ஜமீன்தாரிகளும் ஆளும் வம்சங்களாக மாறியது. முக்கிய கிளைகளில் மயூர்பஞ்ச் சமஸ்தானமும் கியோஞ்சர் சமஸ்தானமும் அடங்கும்.  

## வரலாறு
முந்தைய நாகா ஆட்சியாளர் சத்ருபஞ்சாவின் களங்களிருந்தும் உத்கலிலிருந்தும் (வடக்கு ஒடிசா ) ஏற்பட்ட குப்தப் பேரரசின் வீழ்ச்சிக்குப் பிறகு, கேந்துசர், மேற்கு ஒடிசா பிராந்தியத்தில் விந்தியதாபி ஆட்சியாளர்களின் நாகர்களுக்குப் பிறகு ஆரம்பகால பஞ்சாக்கள் முன்னணி தலைவர்களாக உருவெடுத்தனர். உத்கல் பகுதியில் பௌமாகர வம்ச ஆட்சியின் மேலாதிக்கத்துடன் நிலப்பிரபுக்களாக ஆட்சி செய்தனர்.  

பஞ்சாக்களின் ஆரம்ப கால கல்வெட்டுகளின்படி, இவர்கள் மயிலிலிருந்து தங்கள் தோற்றத்தை விவரிக்கிறார்கள். இது பண்டைய பஞ்சா குலங்களின் ஆரம்பகால மயில் தொடர்பான மரபுகளை சுட்டிக்காட்டுகிறது. இது இவர்களின் சின்னங்களில் அனுசரிக்கப்பட்டது. அவை அடுத்தடுத்த கிளைகளால் பகிரப்பட்டன.  

### கிஞ்சலி மண்டலம்
கிஞ்சலி மண்டலம் நவீன கால பௌத், புல்பானி, நாயகர், குமுசர் மற்றும் சோனேபூர் பகுதிகளை உள்ளடக்கியது. இதன் தலைநகரம் திரிதிபுராவில் (நவீன பௌத்) இருந்தது. டேங்கானாள் - அனுகோள் பகுதியை ஆண்ட நெட்டபஞ்சா என்பவர், நவ-அங்குலகபட்டனத்தை தனது தலைநகராக மாற்றினார். வரலாற்று அறிஞர்களான ரக்கல்தாஸ் பானர்ஜி மற்றும் ரமேஷ் சந்திர மஜும்தார் ஆகியோர் கிஞ்சலி மண்டலத்தில் ஆட்சி செய்தவர்கள் ஆரம்பகால பஞ்ச மன்னர்களாக இருந்தனர் எனக் கருதினர். ஆரம்பகால பஞ்சாக்கள் ஆரம்பகால இடைக்கால ஒடிசாவில் சுதந்திர இறையாண்மை கொண்ட அதிபர்களின் சக்திவாய்ந்த நிலப்பிரபுத்துவ ஆட்சியாளர்களாக இருந்தனர். இரணபஞ்சாவிற்குப் பிறகு சோமவன்சிகளின் கைகளுக்கு இந்தப் பிரதேசம் சென்றது. பின்னர் அவரது மகன் நெத்ரிபஞ்சா கிஞ்சலியின் பெயரில் ஒரு புதிய பிரதேசத்தை நிறுவினார். யசோபஞ்சா, அவரது சகோதரர் ஜெயபஞ்சா (அந்திரிகாம்), கனகபஞ்சா (பௌத்) ஆகியோரின் செப்புப் பட்டயக் கல்வெட்டுகள் கிஜாலி பகுதியில் இவர்கள் பொ.ச.12-ஆம் நூற்றாண்டு வரை ஆட்சியிலிருந்ததைக் காட்டுகிறது.  

பொ.ச.10- ஆம் நூற்றாண்டின் முற்பகுதியில், பௌமாகர இராச்சியத்தில் ஏற்பட்ட அரசியல் உறுதியற்ற தன்மை காரணமாக, அண்டை நாடுகளான சோமவம்சி மற்றும் பஞ்சா வம்சத்தினர் இப்பகுதியை கைப்பற்ற முயன்றனர். இது கருத்து வேறுபாடுகள் மற்றும் அரசியல் சூழ்ச்சிகளுக்கு வழிவகுத்தது. கிஞ்சலியின் பஞ்சாக்கள் தங்கள் இளவரசிகளில் இருவரை (வகுல மகாதேவி மற்றும் தர்ம மகாதேவி) பௌமாகர மன்னர்களான மூன்றாம் சாந்திகரனுக்கும், அவனது மகன் ஐந்தாம் சுபாகரனுக்கும் திருமணம் செய்து வைத்தனர். பின்னர் அவர்கள் மூலம் பௌமா-கர இராச்சியத்தை கட்டுப்படுத்தினர். பௌமாகர பிரதேசம் இறுதியில் ஆதிக்க சோமவம்சிகளின் கட்டுப்பாட்டின் கீழ் வந்தது.  

## புகைப்படங்கள்
# கியோஞ்சர் சமஸ்தானம்


**கியோஞ்சர் மாநிலம்** (* Keonjhar State*) **கியூஞ்சர்** என்றும் அழைக்கப்படும் இது, பிரித்தானிய இந்தியாவில் இருந்த சமஸ்தானங்களில் ஒன்றாகும். ஒடிசா கிழக்கிந்திய முகமை மாநிலங்களில் இரண்டாவது பெரியதான இது, இன்றைய ஒடிசாவின் கெந்துஜார் மாவட்டத்தில் அமைந்துள்ளது.  

மாநிலத்தின் வடக்கில் சிங்பூம் மாவட்டமும், கிழக்கில் மயூர்பஞ்ச் சமஸ்தானமும், பாலேசுவர் மாவட்டமும், தெற்கில் டேங்கனாள் சமஸ்தானமும், கட்டாக் மாவட்டமும், மேற்கில் பால் லஹாரா மற்றும் போனாய் மாநிலங்களும் எல்லைகளாக இருந்தன. மாநிலமானது இரண்டு தெளிவாக வேறுபடுத்தப்பட்ட பகுதிகளைக் கொண்டிருந்தது: கீழ் கியோஞ்சர், சமதளமான நதிப் பள்ளத்தாக்குகளின் பகுதி - முக்கிய நதி பைதரணி மற்றும் மேல் கியோஞ்சார், மலைத்தொடர்களால் ஆதிக்கம் செலுத்தும் காடுகளின் பகுதி, 1078 மீ உயரத்தை எட்டும் கந்தமாடன் ஆகியவை. தலைநகர் கியோஞ்சரில் இருந்தது.  

## வரலாறு
மரபுகளின்படி, கியோஞ்சர் மாநிலம் 12-ஆம் நூற்றாண்டில் கீழைக் கங்க வம்சத்தின் ஆட்சியின் போது நிறுவப்பட்டது. அப்போது மயூர்பஞ்சின் ஆதி பஞ்சாவின் சகோதரரான பஞ்சா வம்சத்தின் நிறுவனர் ஜோதி பஞ்சா, ஆதிக்கம் செலுத்தும் உள்ளூர் புயான் குலங்களின் உதவியுடன் கியோஞ்சரின் மன்னனாக அரியணை ஏறினார். . கியோஞ்சரின் சிம்மாசன சடங்குகள் மற்றும் ஆட்சி மரபுகளில் புயான்களின் செல்வாக்கு இராச்சியத்துடன் நீண்டகால உறவைக் குறிக்கிறது.  

14-ஆம் நூற்றாண்டில், கியோஞ்சர் மன்னனின் மருமகனான அனங்க பஞ்சா என்ற பெயருடைய கியோஞ்சரின் இளவரசர், கீழைக் கங்க ஆட்சியின் கீழிருந்த உள்ளூர் தலைவர்களால் பௌத் ராஜா என்று பெயரிடப்பட்டார்.  

1947-இல் இந்தியாவின் சுதந்திரத்திற்குப் பிறகு, கியோஞ்சர் 1 சனவரி 1948 அன்று இந்தியக் குடியரசில் இணைந்தது அதைத் தொடர்ந்து இது கியோஞ்சர் மாவட்டத்தின் (இப்போது கேந்துசர் மாவட்டம்) பகுதியாக மாறியது.  

## ஆட்சியாளர்கள்
பஞ்சா வம்சத்தின் ஆட்சியாளர்கள் கியோஞ்சரை ஆண்டனர். கியோஞ்சர் அரச குடும்பம் அண்டை மாநிலமான மயூர்பஞ்ச்சின் மயிலையும் மஞ்சள் மற்றும் நீல நிறங்களை தங்கள் கொடிகளாக ஏற்றுக்கொண்டது.  

## இதனையும் பார்க்கவும்

- கிழக்கிந்திய முகமை
- இந்தியாவின் அரசியல் ஒருங்கிணைப்பு
# சத்ருபஞ்சா


**சத்ருபஞ்சா** (*Satrubhanja*) பொ.ச. 4-ஆம் நூற்றாண்டின் முற்பகுதியில் (பொ.ச.261 முதல் 340 வரை இருக்கலாம்) ஒடிசாவின் கியோஞ்சர் பகுதியிலிருந்து ஆட்சி செய்த பத்மாவதி நாக ஆட்சியாளர்களின் விந்தியதாபி கிளையைச் சேர்ந்த ஒரு போர்வீரனும், பேரரசரும் ஆவார். சத்ருபஞ்சாவின் சகாப்தம் இந்தியாவில் ஏகாதிபத்திய சக்தியாக குப்தப் பேரரசின் எழுச்சிக்கு முந்தையது. இந்தியாவின் மற்ற ஆளும் பரசிவ நாகர்களுடன் சேர்ந்து பாடலிபுத்திரத்தை ஆண்டு வந்த குசானர்களை தூக்கியெறிய கைகோர்த்தார். அசன்பத் கிராமத்தில் கிடைத்துள்ள நடராசரின் கல்வெட்டு சமசுகிருத மொழியில், பிந்தைய பிராமி அல்லது சத்ருபஞ்சாவின் ஆரம்பகால கலிங்க எழுத்துகளுடன், வெற்றியாளர் எனவும் ஆன்மீக மனிதராக இவர் செய்த சாதனைகள் பற்றியும் விரிவான விவரங்களை வழங்குகிறது. பதின்மூன்று வரிகளைக் கொண்ட கல்வெட்டு பகுதி வசனமாகவும், பகுதி உரைநடையாகவும் எழுதப்பட்டுள்ளது.  

## ஒடிசாவில் நாகர்களின் ஆட்சி

பண்டைய மத்திய இந்தியாவில், விதிசா, பத்மாவதி, கந்திப்பூர், மதுரா போன்ற நகரங்களை தலைநகரங்களாகக் கொண்டு பொ.ச. 2 ஆம் நூற்றாண்டு முதல் பொ.ச. 4 ஆம் நூற்றாண்டு வரை நாக குலத்தினர் ஆட்சி செய்தனர். அசன்பத் கல்வெட்டு மூலம் சத்ருபஞ்சா கியோஞ்சர் என அடையாளம் காணப்பட்ட விந்தியதாபி கிளையிலிருந்து வடக்கு மற்றும் மேற்கு ஒடிசாவை ஆண்ட இந்த குலத்தின் பகுதியைச் சேர்ந்தவர் என்று அறிகிறோம். ஒடிசாவின் இந்தப் பகுதியில் நாகர்கள் ஒரு பரவலான சக்தியாக இருந்தனர். அதே நேரத்தில் முருண்டாக்கள் முழு திரி- கலிங்கப் பகுதியின் ஆதிக்க சக்தியாக ஆட்சி செய்தனர். குசான சக்தியும் வீழ்த்தப்பட்ட அதே சகாப்தத்தில் முருண்டாக்கள் நாகர்களால் தூக்கியெறியப்பட்டனர். ஒடிசாவின் வரலாற்றில் நாக குலத்தின் தோற்றம் பற்றிய பல பிற்கால குறிப்புகள் உள்ளன. குறிப்பாக ஒடிசாவின் பிற்கால பௌமகரா ராணி, முதலாம் திரிபுவன மகாதேவி நாக ஆட்சியாளரின் மகள் என்றும் நம்பப்படுகிறது.  

## அசன்பத் கல்வெட்டு
இப்போது ஒடிசா மாநில அருங்காட்சியகத்தில் வைக்கப்பட்டுள்ள அசன்பத் கல்வெட்டு, சத்ருபஞ்சாவை ஆட்சியாளர் எனவும் போர்வீரன் எனவும் விரிவான கண்ணோட்டத்தை அளிக்கிறது. இவர் நாக குலத்தில் அரசர்களிடையே சந்திரனைப் போலப் பிறந்தவர் என்றும், மகாபாரதத்தில் பீஷ்மருக்கு வழங்கப்பட்ட சிறப்புப் பெயரான இரனஸ்லாகின் (போரில் பெருமை கொண்டவர்) என்றும் விவரிக்கப்படுகிறார். கலியுகத்தின் இறுதி வரை நீடிக்கும் ஒரு குடும்பத்தில் பிறந்த தெய்வீக குழந்தை என்றும் விவரிக்கப்படுகிறார். அநேகமாக இவர் மிக உயர்ந்த நாக குலக் குடும்பத்தைச் சேர்ந்தவர் என்றும் கல்வெட்டின் படி எதிர்காலத்தில் எதிரிகளுடன் போரில் வெற்றி பெறுவார் என்றும் கருதப்படுகிறது. சத்ருபஞ்சா விந்தியதாபியின் (கியோஞ்சர் மற்றும் அதை ஒட்டிய நவீன மயூர்பஞ்ச் - சிங்பூம் மாவட்டங்கள்) ஆட்சியாளராக விவரிக்கப்படுகிறார். இவர் மகாராஜா மானபஞ்சா மற்றும் ராணி மகாதேவி தமயந்தி ஆகியோரின் மகன். முருண்டாக்கள் மற்றும் குசானர்களுடன் நூற்றுக்கணக்கான போர்களுக்குப் பிறகும் இவர் ஒரு வெற்றிகரமான போர்வீரராக இருந்தார். பூமியில் நிறை பிரகாசம் கொண்ட சூரியனைப் போலவே பூமியில் நல்ல செல்வத்தின் தரத்தை கல்வெட்டில் விவரிக்கப்படுகிறார்.
# மைக்கேல்


**மைக்கேல்** (*Mycale*, *Mykale* அல்லது *Mykali*, , *Mykálē* ), நவீன துருக்கியில் **Samsun Dağı** மற்றும் **Dilek Dağı** ( Dilek Peninsula ) என்று அழைக்கப்படுவது துருக்கியின் நடு அனத்தோலியாவின் மேற்கு கடற்கரையில் உள்ள ஒரு மலையாகும், இது மேயண்டர் ஆற்றின் முகத்துவாரத்துக்கு வடக்கே கிரேக்க தீவான சமோசிலிருந்து 1.6 கி.மீ. அகலமுள்ள மைக்கேல் ஜலசந்தியால் பிரிக்கப்பட்டுள்ளது. இந்த மலை கடலடி மலைத்தொடரின் வடிவத்தைக் கொண்டுள்ளது. இது பண்டைய காலத்தில் டிரோகிலியம் பிரோமண்டரி ( பண்டைய கிரேக்கம் Τρωγίλιον அல்லது Τρωγύλιον) என அறியப்பட்டது. இதன் வடக்கு கரையில் மணல் முதல் கூழாங்கற்கள் வரை கொண்ட பல வகையான கடற்கரைகள் உள்ளன. தெற்குப் பகுதி முக்கியமாக செங்குத்துச் சரிவாகும்.  

செவ்வியல் கிரேக்கத்தின் புவிசார் அரசியல் ரீதியாக இது ஐயோனியாவின் ஒரு பகுதியாக இருந்தது. இப்பகுதியில் துறைமுக வசதிகளுடன் உள்ளதாக குறிப்பிடப்பட்ட இரண்டு ஐயோனியன் நகரங்களின் இடிபாடுகள் எஞ்சியுள்ளன. ஆனால் இன்று அவை கடற்கரையில் இருந்து பல மைல்கள் தள்ளி உள்நாட்டில் காணப்படுகின்றன. அதற்கும் கடல்பகுதிக்கும் இடையில் ஒரு வளமான வேளாண் சமவெளி மற்றும் வடிநில புல்தரைக்காடுகள் உள்ளன. ஆற்றில் இருந்து வண்டல் படிவத்தால் இவை உருவாயின. இது தொடர்ந்து புவியியல் மாற்றத்தை உருவாக்குகிறது.  

1966 ஆம் ஆண்டு முழு மலைமுகடு தேசிய பூங்காவாக அறிவிக்கப்பட்டது; *Dilek Yarimadisi Milli Parki* ("Dilek Peninsula National Park") இது கொண்டதாக உள்ளது. இது பொதுமக்களால் ஓரளவு அணுகக்கூடியது. மீதியுள்ள பகுதி இராணுவத்துக்கு ஒதுக்கப்பட்டுள்ளது. தேசியப் பூங்காவாக ஆக்கப்பட்டது பழைய சூழலியல் திரும்புவதற்கு ஊக்கமளிப்பதாக உள்ளது. இது 60% மாக்விஸ் புதர் நிலமாகும் . இப்பகுதியில் அதிகமாக இருந்த உயிரினங்களுக்கு இது புகலிடமாக உள்ளது.
# மைக்கேல் சமர்


**மைக்கேல் சமர்** (*Battle of Mycale*, ; *Machē tēs Mykalēs* ) என்பது கிரேக்க பாரசீகப் போர்களின் போது கிரேக்கத்தின் மீதான பாரசீகத்தின் இரண்டாவது படையெடுப்பை முடிவுக்குக் கொண்டுவந்த இரண்டு பெரிய போர்களில் (மற்றொன்று பிளாட்டீயா போர் ) ஒன்றாகும். இது கி.மு. 479 ஆகத்து 27 அன்று சாமோஸ் தீவுக்கு எதிரே ஐயோனியா கடற்கரையில் உள்ள மைக்கேல் மலையின் சரிவுகளில் நடந்தது. எசுபார்த்தா, ஏதென்சு, கொரிந்த் உட்பட கிரேக்க நகர அரசுகளின் கூட்டணிக்கும், செர்கசின் பாரசீகப் பேரரசுக்கும் இடையே இந்தப் போர் நடந்தது.  

இதற்கு முந்தைய ஆண்டு செர்க்செஸ் தலைமையில் நடந்த பாரசீக படையெடுப்பில், தெர்மோபைலே மற்றும் ஆர்ட்டெமிசியம் போர்களில் பாரசீகம் வெற்றிகளை ஈட்டியது. மேலும் தெசலி, போயோட்டியா, அட்டிகா போன்ற பகுதிகளைக் கைப்பற்றியது; இருப்பினும், அடுத்தடுத்து நடந்த சலாமிஸ் போரில், நேச நாட்டு கிரேக்க கடற்படைகள் சாத்தியமில்லாத வெற்றியைப் பெற்றன. எனவே பாரசீகம் பெலோனியாவை வெல்வது தடுக்கப்பட்டது. இதனால் செர்க்சஸ் பின்வாங்கினார். அடுத்த ஆண்டில் கிரேக்கர்களை வெற்றிகொள்ள அவரது தளபதி மார்தோனியசு கணிசமான இராணுவத்துடன் விட்டுவந்தார்.  

கிமு 479 கோடையில், கிரேக்கர்கள் ஒரு பெரிய இராணுவத்தை திரட்டி பிளாட்டியா போரில் மார்தோனியசை எதிர்கொள்ள அணிவகுத்துச் சென்றனர். அதே நேரத்தில், கிரேக்க நேச நாட்டுக் கடற்படை சமோசுக்குச் சென்றது, அங்கு பாரசீக கடற்படையின் மனச்சோர்வடைந்த மீதமுள்ள கடற்படைகள் இருந்தன. பாரசீகர்கள், போரைத் தவிர்க்க முயன்று, மைக்கேல் மலைச் சரிவுகளுக்குக் கீழே தங்கள் கடற்படையைக் கொண்டு சென்றனர். மேலும் ஒரு பாரசீக இராணுவக் குழுவின் ஆதரவுடன், அரண் செய்யப்பட்ட முகாமை அமைத்தனர். கிரேக்கத் தளபதி லியோடிசைட்ஸ், எப்படியாயினும் பாரசீகர்களைத் தாக்க முடிவு செய்தார். அதன்படி கடற்படையை தரை இறங்கினார்.  

பாரசீகப் படைகள் கடுமையான எதிர்ப்பைக் காட்டிய போதிலும், பலத்த கவசங்களைக் கொண்ட கிரேக்க ஹாப்லைட் வீரர்கள் தங்களைப் போரில் சிறந்தவர்கள் என்று மீண்டும் நிரூபித்தார்கள். இறுதியில் பாரசீக துருப்புக்களை விரட்டியடித்தனர், அவர்கள் தங்கள் முகாமுக்கு ஓடிவிட்டனர். பாரசீக இராணுவத்தின் கூட்டாளிகளாக இருந்த ஐயோனியன் கிரேக்கக் குழுக்கள் அவர்களிடமிருந்து விலகிச் சென்றன. மேலும் பாரசீக முகாம் தாக்கப்பட்டது. இதில் ஏராளமான பாரசீகர்கள் படுகொலை செய்யப்பட்டனர். பின்னர் பாரசீக கப்பல்கள் கைப்பற்றப்பட்டு எரிக்கப்பட்டன. பாரசீக கடற்படையின் முழுமையான அழிவு, பிளாட்டியாவில் மார்டோனியசின் இராணுவத்தின் அழிவுடன் (மைக்கேல் போர் நடந்த அதே நாளில் என்று கூறப்பட்டது), கிரேக்க படையெடுப்பு முழுமையாக முடிவுக்கு கொண்டு வரப்பட்டது.
# இருமெத்தில் குளோரோதயோபாசுபேட்டு



**இருமெத்தில் குளோரோதயோபாசுபேட்டு** (*Dimethyl chlorothiophosphate*) என்பது C<sub>2</sub>H<sub>6</sub>ClO<sub>2</sub>PS என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். தீங்குயிர்க்கொல்லிகள் மற்றும் நெகிழியாக்கிகள் போன்றவற்றை தயாரிக்கும்போது இடைநிலை வேதிப்பொருளாக இது உருவாகிறது. இச்சேர்மம் கந்தகம் மற்றும் குளோரின் அணுக்கள் கொண்ட ஓர் கரிமபாசுபேட்டு சேர்மம் ஆகும். மைய பாசுபரசு அணுவுடன் இவ்வணுக்கள் பிணைக்கப்பட்டுள்ளன.  

1985 ஆம் ஆண்டில் அமெரிக்கன் சயனமிடு நிறுவனத்திலிருந்த எலுமிச்சை மரத்திலிருந்து இந்த இரசாயனம் தற்செயலாக வெளிப்பட்டது. 32 கி.மீ தொலைவில் இதன் வாசனையை உணர முடிந்தது.
# ஹாப்லைட்


**ஹாப்லைட்கள்** (*Hoplite*, ˈhɒpl aɪts / HOP -lytes ) ( : hoplítēs) என்பவர்கள் பண்டைய கிரேக்க நகர அரசுகளின் குடிப்படையினர் ஆவர். இவர்கள் முதன்மையாக ஈட்டிகள் மற்றும் கேடயங்களை ஆயுதமாக ஏந்தியிருந்தனர். ஹோப்லைட் வீரர்கள் குறைவான வீரர்களுடன் போரில் திறம்பட போரிட பலன்க்ஸ் என்ற கூட்டுப் போர்முறையைப் பயன்படுத்தினர். இந்த போர்முறை சிப்பாய்கள் தனியாக செயல்படுவதை தடுத்தது. ஏனெனில் இந்த போர்முறையில் சமரசம் செய்தால் இதன் பலம் குறையுகும். ஹாப்லைட்டுகள் முதன்மையாக சுதந்திர குடிமக்களைக் கொண்டதாக இருந்தது, அதாவது சொத்துரிமையுடைய வேளாண் மக்கள் மற்றும் கைவினைஞர்கள் போன்றோர் ஆவர். இவர்கள் கைத்தறி கவசம் அல்லது வெண்கல கவசம், ஆயுதம் போன்றவற்றை வாங்கும் பொருளாதார பலம் கொண்டவர்கள் (இவர்களின் உடல் திறன் வயது வந்த ஆண் மக்கள்தொகையில் மூன்றில் ஒரு பாதியாக மதிப்பிடப்பட்டுள்ளது). பெரும்பாலான ஹாப்லைட்டுகள் தொழில்முறை வீரர்கள் அல்ல மேலும் பெரும்பாலும் போதுமான இராணுவ பயிற்சி பெற்றவர்களும் அல்ல. சில நகர அரசுகள் *எபிலெக்டோய்* ("தேர்ந்தெடுக்கப்பட்ட") என அழைக்கப்படும் ஒரு சிறிய உயரடுக்கு தொழில்முறை படைப் பிரிவை பராமரித்து வந்தன. அவர்கள் பொதுவாக குடிமக்கள் காலாட்படையிலிருந்து தேர்ந்தெடுக்கப்பட்டனர். இந்த படைகள் சில சமயங்களில் ஏதென்ஸ், ஆர்கோஸ், தீப்ஸ், சிராக்கூசா போன்ற இடங்களில் இருந்தன. ஹோப்லைட் வீரர்கள் பண்டைய கிரேக்கப் படைகளின் பெரும்பான்மையினராக இருந்தனர்.  

கிமு 8 அல்லது 7 ஆம் நூற்றாண்டில், கிரேக்கப் படைகள் ஃபாலன்க்ஸ் உத்தியை ஏற்றுக்கொண்டன. முதல் கிரேக்க-பாரசீகப் போரின் போது கிமு 490 இல் மராத்தான் போரில் ஏதெனியர்களால் பணியமர்த்தப்பட்டபோது பாரசீகர்களை தோற்கடிப்பதில் இந்த அமைப்பின் உத்தி வெற்றிகரமாக நிரூபிக்கப்பட்டது. மராத்தான் போரில் போராடிய பாரசீக வில்லாளிகள் மற்றும் இலகு இரக துருப்புக்கள் தோல்வியுற்றன. ஏனெனில் அவர்களின் வில் அம்புகள் மிகவும் பலவீனமாக இருந்ததால், ஃபாலங்க்ஸ் அமைப்பைக் கொண்டிருந்த கிரேக்க கேடயங்களைக் கொண்டு உருவாக்கப்பட்ட தடுப்பைத் தாண்டி ஊடுருவ முடியவில்லை. கிமு 480 இல் தேர்மோபைலே போரிலும், கிமு 479 இல் இரண்டாம் கிரேக்க-பாரசீகப் போரின் போது பிளாட்டியா போரிலும் கிரேக்கர்களால் ஃபாலங்க்ஸ் முறை பயன்படுத்தப்பட்டது.  

*ஹாப்லைட்* என்ற சொல் ( கிரேக்கம் : *hoplítēs* ; pl. *hoplĩtai* ) ஹோப்லானில் இருந்து வந்தது ( *ὅπλον* : *ஹாப்லான்* ; பன்மை *hopla* ), ஹாப்லைட்டின் கவசத்தைக் குறிக்கிறது. நவீன ஹெலெனிக் இராணுவத்தில், *ஹாப்லைட்* என்ற சொலானது ( கிரேக்கம் : : *oplítîs* ) காலாட் படை வீரரைக் குறிக்கப் பயன்படுகிறது.
# பாசுபீன் சல்பைடு

**பாசுபீன் சல்பைடு** (*Phosphine sulfide*) என்பது R<sub>3</sub>PS என்ற பொது மூலக்கூற்று வாய்ப்பாட்டால் விவரிக்கப்படும் கரிம வேதியியல் சேர்மங்களைக் குறிக்கும். இவை குறிப்பாக நிறமற்றவையாகவும் காற்றில் நிலைப்புத்தன்மை கொண்டவையாகவும் காணப்படும். முப்பீனைல்பாசுபீன் சல்பைடை மூவிணைய பாசுபீன் சல்பைடிற்கு பொதுவான உதாரணமாகக் கூறலாம். மூவிணைய பாசுபீன்களைத் தயாரிக்கும்போது சிலசமயங்களில் பாசுபீன் சல்பைடுகள் இடைநிலைச் சேர்மங்களாக உருவாகலாம். பாசுபீன் சல்பைடுகள் பொதுவாக நான்முகி வடிவ கட்டமைப்பில் உள்ளன.  
## தயாரிப்பு
மூவிணைய பாசுபீன்களை தனிமநிலை கந்தகத்தைச் சேர்த்து ஆக்சிசனேற்றம் செய்வதால் பாசுபீன் சல்பைடுகள் உருவாகின்றன.  
தனிமநிலை கந்தகம் மற்றும் மூவிணைய பாசுபீன்களிலிருந்து பாசுபீன் சல்பைடுகளை உருவாகும் உருவாதல் வெப்பமானது பாசுபீனின் காரத்தன்மையை பொறுத்ததாகும்.  

**பல்வேறு மூவிணைய பாசுபீன்களை சல்பைடாக்கும் வினைவெப்பம்**

| மூவிணைய பாசுபீன் | ∆H (கிலோகலோரி/மோல்) S<sub>8</sub> உடன் வினைபுரிய | மூவிணைய பாசுபீண் சல்பைடு | சிஏஎசு எண் |  |
| --- | --- | --- | --- | --- |
| PCy<sub>3</sub> | -30.9 ± 1.9 | S=PCy<sub>3</sub> | 42201-98-9 |  |
| PBu<sub>3</sub> | -28.9 ± 0.3 | S=PBu<sub>3</sub> | 3084-50-2 |  |
| PMe<sub>3</sub> | -27.1 ± 0.4 | S=PMe<sub>3</sub> | 2404-55-9 |  |
| PMe<sub>2</sub>Ph | -26.0 ±0.5 | S=PMe<sub>2</sub>Ph | 1707-00-2 |  |
| PMePh<sub>2</sub> | -23.8 ±0.3 | S=PMePh<sub>2</sub> | 13639-74-2 |  |
| PPh<sub>3</sub> | -21.5 ±0.3 | S=PPh<sub>3</sub> | 3878-45-3 | } |
# சலௌகன்


**சலௌகன்** (*Jalauka*) **சலுகன்** என்றும் அழைக்கப்படும் இவர் இராஜதரங்கிணயில் குறிப்பிடப்பட்டுள்ள காஷ்மீரின் மன்னராவார். இவர் மிலேச்சர்களை காஷ்மீர் பள்ளத்தாக்கிலிருந்து அகற்றினார். இவர் காஷ்மீரின் சுறுசுறுப்பானவரும், வீரம் மிக்க அரசராகவும் புகழ் பெற்றார். காஷ்மீரில் ஊடுருவிய சில வெளிநாட்டினரை வெளியேற்றினார். மேலும் கன்னோசி வரையிலான சமவெளிகளைக் கைப்பற்றினார். இந்துக் கடவுளான சிவனையும் பெண் தெய்வங்களையும் வணங்குவதில் அர்ப்பணிப்புடன் இருந்தார். இவரும் இவரது ராணியான ஈசானதேவியும் அடையாளம் காணக்கூடிய இடங்களில் பல கோயில்களை எழுப்பினர்.  

## வரலாற்றுத்தன்மை
சலௌகனின் கதை, நிலப்பரப்பு விவரங்கள் இருந்தபோதிலும், அடிப்படையில் பழம்பெருமை வாய்ந்தது. மேலும் காஷ்மீர் பாரம்பரியத்தின் சுயாதீனமான உறுதிப்படுத்தல் எதுவும் கண்டறியப்படவில்லை.  

அசோகர் (கோனந்தியா) என்பவர் இவரது தந்தையும் முன்னோடியுமென இராஜதரங்கிணி நூல் குறிப்பிடுகிறது. அந்த உரையில் கொடுக்கப்பட்டுள்ள தேதிகளின்படி, இந்த அசோகர் கிமு 2 ஆம் நூற்றாண்டில் ஆட்சி செய்திருப்பார். மேலும் கோதாரா என்பவரால் நிறுவப்பட்ட ஒரு வம்சத்தின் உறுப்பினராக இருந்தார். இந்த மன்னர் அருகதரின் கோட்பாட்டை ஏற்றுக்கொண்டதாகவும், தனது மகன் சலௌகனைப் பெற்றெடுக்க *பூதேசுவரனிடம்* ( சிவன் ) வேண்டிக்கொண்டதாகவும் கல்கணர் கூறுகிறார். இந்த முரண்பாடுகள் இருந்தபோதிலும், கல்கணர் கூறும் அசோகரை பௌத்தத்தை ஏற்றுக்கொண்ட மௌரியப் பேரரசர் அசோகருடன் பல அறிஞர்கள் அடையாளம் காண்கின்றனர். ரொமிலா தாப்பர் சலௌகனை மௌரிய இளவரசர் குணாளனுடன் சமன் செய்கிறார். "சலௌகன்" என்பது பிராமி எழுத்தில் உள்ள எழுத்துப்பிழை என்று வாதிடுகிறார்.
# காஷ்மீரின் ஹர்ஷன்


**ஹர்ஷர்** (*Harsha*) **ஹர்ஷதேவன்**, (ஆட்சி 1089-1101 பொ.ச.) எனவும் அறியப்படும் இவர், இந்தியாவின் காஷ்மீரில் ஆட்சி செய்த ஓர் இந்து மன்னர். இவர் முதல் இலோகாரா வம்சத்தைச் சேர்ந்தவர். அந்த வம்சத்தின் இவர் கடைசி ஆட்சியாளராக இருந்தார். இராஜதரங்கிணியை எழுதிய கல்கணரின் கூற்றுப்படி, இவர் ஒரு கடவுளைப் போல மிகவும் அழகாக இருந்தார். காஷ்மீரின் மன்னன் கலசாவின் மகனான இவரது நடத்தை சமீபத்தில் விவாதத்திற்குரியது. இவர் திறமையானவராகவும், உன்னதமான அரசனாகவும் தனது ஆட்சியைத் தொடங்கினார். பின்னர் தனது செலவு பழக்கத்தால் நிதி சிக்கலில் சிக்கினார். இவர் பண்டிட் பிருத்வி நாத் கவுல் பம்சாய், தனது *எ ஹிஸ்டரி ஆஃப் காஷ்மீர்,* (பக்.&nbsp;143) என்ற நூலில் இவரது ஆட்சியில் மண்ணுக்கு கூட வரி விதிக்கப்பட்டதாக கல்கணர் குறிப்பிட்டுள்ளதாக எழுதியுள்ளார். இவரது படைகள் செய்த ஆடம்பரமான செலவும் அர்த்தமற்ற மகிழ்ச்சிக்கான கொண்டாட்டமும் இவரை கடுமையான நிதி சிக்கல்களில் சிக்க வைத்தது. இவர் தற்செயலாக பீமசாகி கோவிலில் பதுக்கி வைக்கப்பட்டிருந்த பொக்கிசங்களை கண்டுபிடித்தது, மற்ற கோவிலகளையும் கொள்ளையடிக்க இவரை தூண்டியது. மேலும் இவர் கடவுளர்களின் தங்கம் மற்றும் வெள்ளி உருவங்களையும் உருக்கத் தொடங்கினார்.  

## சமகால உரையிலிருந்து: இராஜதரங்கிணி
கல்கணரின் இராஜதரங்கிணி, இவரைப் பற்றிய ஒரு சுவாரஸ்யமான விவரத்தைத் தருகிறது. கல்கணரின் தந்தை சம்பகா ஹர்ஷரிடம் அமைச்சராக இருந்தார். கல்கணர் ஜெயசிம்மன் காலத்தில் (பொ.ச.1127-59) எழுதினார்.  

இவர் இந்து மற்றும் புத்த கோவில்களை அழித்தார். மேலும் கடவுள்களை அழிப்பவர் " தேவத்பாதன-நாயக" அலுவலகத்தை உருவாக்கிய பெருமைக்குரியவர். கல்கணரின் காலத்தில், காஷ்மீரில் பௌத்தம் செழித்தோங்கி இருந்தது. மேலும் அது "இந்து மதத்திலிருந்து" வேறுபட்ட மதமாக கருதப்படவில்லை. இவர் பிராமண சிலைகளைப் போலவே பௌத்தர்களின் சிலைகளையும் குறிப்பிடுகிறார். கல்கணர் பௌத்தத்துடன் மிகவும் பரிச்சயமானவர். மேலும் பௌத்த கருத்துக்களை துல்லியமாக குறிப்பிடுகிறார். காஷ்மீரில் பௌத்தம் நீண்ட காலம் நிலைத்திருந்ததாகத் தோன்றுகிறது. பாரமுல்லாவில் ஒரு புத்த துறவி 14 ஆம் நூற்றாண்டு வரை இருந்ததாகக் கூறப்படுகிறது. அயினி அக்பரியின் ஆசிரியர் அபுல்-பசல், காஷ்மீரில் பௌத்தர்களைக் கண்டறிந்துள்ளார்.  

## இதனையும் பார்க்கவும்

- சாரதா பீடம்
- காசுமீர சைவத் தத்துவம்